# כללי המים ( קביעת כמות מוכרת ) הוראת שעה 29/10/2023

**תוקף התקנות החל מ 8/10/2023**

בתאריך 29/10/2023 פורסם קובץ התקנות 10855 , אשר מסדיר את נושא חישוב הכמות המוכרת לגבי מקומות אשר מארחים תושבים אשר התפנו מביתם עקב המצב הבטחוני .

עיקרי השינוי/תוספת :

# הכרה בכמות מוגדלת

עדכון ההגדרה "יחידת דיור" – נכס או חלק מנכס שהוא לפי טיבו ומהותו, לרבות לעניין חיוב בעד צריכת המים, מדידתם על ידי ספק המים וכיוצא בזה, יחידה נפרדת ועצמאית, המשמשת בפועל יחידה נפרדת למגורים; וכן נכס המשמש לאירוח של תושבים, שהתפנו מבתיהם בשל המצב הביטחוני המיוחד, ובתנאי שהצרכן לא קיבל בעד האירוח האמור תמורה כספית.

צרכן ביתי אשר מארח בביתו תושבים אשר פונו מבתיהם עקב המצב הבטחוני המיוחד או לחילופין תושב שפונה מביתו ומתגורר בכתובת שונה מזו הרשומה בתעודת הזהות שלו, רשאי לפנות לספק המים ולבקש לעדכן את מספר הנפשות בכתובת בה הוא מתגורר.

יש לצרף לבקשה ( בכתב או בכל דרך שספק המים יקבע) :

* הצהרה על מספר הנפשות בצירוף העתקי תעודות זהות של המתגוררים בפועל בנכס.
* הצהרה שלא התקבל מימון בגין הנפשות הנוספות

לאחר עדכון הנפשות יש לעדכן את הצרכן באותה הדרך שבה הוא ביקש את ההגדלה.

עדכון נוסף מתייחס לדיווח שיש להגיש לרשות המים בנוגע לקביעת כמות מוכרת **(סעיף 14ג)** :

במידה וספק המים לא הגיש את הדוח תחושב הכמות המוכרת לפי הכמות המוכרת שנקבעה לשנה שנסתיימה ( על פי ההגדרה שנה שנסתיימה – השנה האחרונה שבה רשות המים אימתה וביקרה את נתוני הספק ) בתוספת 3%

במידה ולא קיים מידע תחושב הכמות לפי שנת 2023 .

רשות המים רשאית במידה וספק המים מבקש הגדלת הכמות המוכרת בעקבות שינוי מספר הנפשות ( אירוח מפונים עקב המצב הבטחוני) לעדכן את הכמות במידה ו:

1. האירוח הוא במבנים שאינם יחידת דיור
2. התושבים המתארחים הם תושבים שהתפנו ממקום מגוריהם בשל המצב הביטחוני המיוחד
3. לא התקבל מימון לאירוח התושבים המתארחים
4. ההספקה למבנים האמורים אינה בתעריף למוסד עירוני."
* יש להתעדכן מול חברת התוכנה ועדכן תעריפים ומדרגות בהתאם
* יש להכין טופס מתאים

יש

# כללי תאגידי מים וביוב (תעריפים לשירותי מים וביוב והקמת מערכות מים או ביוב),

**תוקף התקנות החל מ 8/10/2023**

סעיף 5 תעריף לצריכה חורגת

בתקופה החל מתחילת תוקף התקנות (8/10/2023 ועד ל 31/12/2023) עודכן הסעיף :

**במקום :**

. התעריף לכל מ"ק מים שמספקת החברה בעד שירותים לפי כללים אלה בעד צריכה בכמות החורגת מהכמות המוקצית כדין לסוג מים, למטרת צריכה או שימוש, יהיה כמפורט להלן –

(1) חריגה בשיעור שאינו עולה על 8% מן הכמות המוקצית – 125% מן התעריף שיהיה צריך לשלם אלמלא היתה החריגה;

(2) חריגה בשיעור העולה על 8% מן הכמות המוקצית – התעריף לשירותי מים הקבוע כ-R2 בסעיף 7(3) לכללי מקורות.

יעודכן ל:

התעריף לכל מ"ק מים שמספקת החברה בעד שירותים לפי כללים אלה בעד צריכה בכמות החורגת מהכמות המוקצית כדין לסוג מים, למטרת צריכה או שימוש, יהיה התעריף כאילו לא הייתה חריגה."

כלומר יש לבטל את התעריף בגין החריגה ולהשאיר בתעריף הראשון

יש להתעדכן מול חברת התוכנה ועדכן תעריפים ומדרגות בהתאם

# כללי מדידת מים (מערכות מדידת מים)

**תוקף התקנות החל מ 8/10/2023**

דחיית מועדי החלפת מדי מים : בתקופה החל מ 7/10/2023 ועד 31/12/2023

מדי מים שהסתיימה תקופת השירות שלהם ויש להחליפם ( כל מד מים לפי הדגם והקוטר שלו) , ניתנה ארכה לביצוע החלפה של 45 ימים מתאריך סיום תקופת השירות.